text: ২৩তম অধিবেশন শুরু, চলবে ২৫ অক্টোবর পর্যন্ত :: BanglaNews24.com mobile
  সংসদ ভবন থেকে: দশম জাতীয় সংসদের ২৩তম ও বর্তমান সরকারের শেষ অধিবেশন শুরু হয়েছে।
  কমিটির সভাপতি জাতীয় সংসদের স্পিকার ড. শিরীন শারমিন চৌধুরী বৈঠকে সভাপতিত্ব করেন। কমিটির সদস্য এবং সংসদ নেতা ও প্রধানমন্ত্রী শেখ হাসিনা বৈঠকে অংশ নেন।
  এছাড়া কমিটির সদস্য বিরোধী দলীয় নেতা রওশন এরশাদ, আমির হোসেন আমু, তোফায়েল আহমেদ, মো. ফজলে রাব্বী মিয়া, রাশেদ খান মেনন, আ স ম ফিরোজ, মইন উদ্দীন খান বাদল এবং আনিসুল হক অংশ নেন।
  দশম জাতীয় সংসদের ২৩তম অধিবেশন আগামী ২৫ অক্টোবর বৃহস্পতিবার পর্যন্ত পাঁচ কার্যদিবস চলবে। প্রতিদিন বিকাল সোয়া ৪টায় অধিবেশন শুরু হবে। প্রতি শুক্র ও শনিবার অধিবেশন বন্ধ থাকবে। তবে প্রয়োজনে দিন ও সময় স্পিকার পরিবর্তন করতে পারবেন।
  বর্তমান সরকারের পাঁচ বছর পূর্ণ হবে আগামী ২৮ জানুয়ারি। সংবিধান অনুযায়ী পাঁচ বছর পূর্ণ হওয়ার আগের ৯০ দিনের মধ্যে পরবর্তী নির্বাচন হওয়ার বিধান রয়েছে। সেই হিসেবে আগামী ২৮ অক্টোবর থেকে ৯০ দিনের দিনক্ষণ গণনা শুরু হবে। আগামী নভেম্বর মাসের প্রথম সপ্তাহে একাদশ নির্বাচনের তফসিল ঘোষণার বিষয়ে নির্বাচন কমিশন ইঙ্গিত দিয়েছে। সেই হিসেবে এটিই বর্তমান সরকারের শেষ অধিবেশন। এরআগে গত ২২তম অধিবেশন ৯ সেপ্টেম্বর শুরু হয়ে ২০ অক্টোবর শেষ হয়।
  প্যানেল সভাপতি যারা
  ২৩তম অধিবেশনে প্যানেল ৫জন প্যানেল সভাপতি মনোনয়ন দিয়েছেন স্পিকার। এরা অগ্রবর্তিতা অনুসারে স্পিকার-ডেপুটি স্পিকারের অনুপস্থিতে সংসদে সভাপতিত্ব করবেন। এবারের প্যানল সভাপতি হলেন- এ বি তাজুল ইসলাম, ফরিদুল হক খান, সাধন চন্দ্র মজুমদার, ফখরুল ইমাম, সেলিনা জাহান রিটা।